**Nota informativă**

**la proiectul Hotărârii Guvernului cu privire la stabilirea pentru anul 2023**

**a marjei maxime în cadrul Programului de stat “Prima casă”**

|  |
| --- |
| **Denumirea autorului și, după caz, a participanților la elaborarea proiectului** |
| Proiectul Hotărârii Guvernului a fost elaborat de către Ministerul Finanțelor. |
| **Condițiile ce au impus elaborarea proiectului actului normativ și finalitățile urmărite** |
| Proiectul de Hotărâre a Guvernului a fost elaborat în temeiul art.6 alin.(2) lit.b) din Legea nr.293/2017 privind unele măsuri în vederea implementării Programului de stat ”Prima casă”, potrivit căruia una din componentele ratei maxime a dobânzii anuale la creditele acordate o constituie o marjă maximă de până la 3%, care va fi precizată anual de către Guvern. Respectiv în scopul punerii în aplicare a Legii 293/2017, Guvernul anual precizează marja ce urmează a fi aplicată la creditele acordate pe parcursul anului 2023. |
| **Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene** |
| Proiectul nu are drept scop armonizarea legislației naționale cu legislația Uniunii Europene. |
| **Principalele prevederi ale proiectului și evidențierea elementelor noi** |
| Proiectul are drept scop stabilirea pentru anul 2023 a marjei maxime, care va fi aplicabilă la creditele acordate în cadrul Programului de stat ”Prima casă”.Prin prezentul proiect se propune stabilirea marjei maxime de până la 3% anual.Marja de 3% anual , va permite băncilor comerciale finanțatoare participante în cadrul Programului de stat ”Prima casă” să își acopere costurile suportate pentru creditul Prima casă , ceea ce va permite și desfășurarea regulamentară a programului , precum și acordarea creditului Prima casă pentru perioada de până la 25 ani, termen stabilit în conformitate cu cadrul normativ în vigoare . |
| **Fundamentarea economico-financiară** |
| Implementarea proiectului nu implică cheltuieli financiare de la bugetul de stat. |
| **Modul de încorporare a actului în cadrul normativ în vigoare** |
| Adoptarea acestui proiect de hotărâre nu necesită elaborarea sau modificarea altor acte normative.  |
| **Avizarea și consultarea publică a proiectului** |
| În scopul respectării prevederilor Legii nr. 100/2017 cu privire la actele normative și Legii nr. 239 din 13 noiembrie 2008 privind transparența în procesul decizional, proiectul hotărârii Guvernului ”Cu privire la aprobarea pentru anul 2023 a marjei maxime în cadrul Programului de stat „Prima casă”” a fost plasat pe pagina web oficială a Ministerului Finanțelor ([www.mf.gov.md](http://www.mf.gov.md)), în compartimentul ”Transparența decizională” și va se va asigura avizarea acestuia de către instituțiile interesate.  Proiectul hotărârii definitivat în baza obiecțiilor și propunerilor înaintate de instituțiile implicate în procesul de avizare va fi prezentat, pentru a fi supus expertizei anticorupție.  |

**MINISTRU Dumitru BUDIANSCHI**